థర్డ్ మిల్ ఇన్స్టిట్యూట్

ప్రవర్తన గుర్తింపు

"అయితే ఆత్మ ఫలమేమనగా, ప్రేమ, సంతోషము, సమాధానము, దీర్ఘశాంతము, దయాళుత్వము, మంచితనము, విశ్వాసము, సాత్వికము, ఆశానిగ్రహము."

గలతీ 5:22-23

సంఘ నాయకత్వమునకు లేక ప్రతి ఇతర పరిచర్యకు ప్రాముఖ్యమైన లక్షణాలలో ఒకటి దైవికమైన ప్రవర్తన. నిఘంటువు స్వభావమును "ఒక వ్యక్తికి ప్రత్యేకించబడిన మానసిక మరియు నైతిక గుణములు" అని వర్ణిస్తుంది. అప్పుడు, దైవిక స్వభావము దేవుని వాక్యములో మనకు ఇవ్వబడిన మానసిక మరియు నైతిక గుణములు అయ్యున్నది, అనగా గలతీ పత్రిక 5వ అధ్యాయములోని ఆత్మ ఫలము. అయితే, చాలాసార్లు పరిచర్యలో పరిచర్య సాఫల్యత, చాలామంది సంఘమునకు వచ్చుట, ప్రజలు మన బోధనలను ఇష్టపడుట వంటివి దైవికమైన స్వభావము కంటే ఎక్కువ ప్రాముఖ్యమవుతాయి. మన అంతరంగ జీవితము మరియు ఆత్మ ఫలమును అభివృద్ధి చేసుకొనుటకు బదులుగా, ఫలితముల-కేంద్రిత పరిచర్య ముఖ్య స్థానము తీసుకొని, ప్రవర్తనకు తక్కువ ప్రాముఖ్యత ఇవ్వబడుతుంది. ఈ గుర్తింపులో, మన పరిచర్యలు, జీవితములను గురించి కొన్ని ప్రశ్నలు అడిగి, దైవికమైన స్వభావములో ఎలా ఎదగాలో చూస్తాము.

గుర్తింపులోని విషయములు:

**సంస్కృతి మరియు స్వభావం -** మీ సంస్కృతి మరియు బైబిల్ సాఫల్యతను ఎలా చూస్తాయి?

**మీరు మరియు స్వభావం - మన వ్యక్తిగత** బలములు మరియు బలహీనతలను గురించి మనం ఏమి నేర్చుకుంటాము?

**దేవుని వాగ్దానములు మరియు స్వభావం -** వాగ్దానములు మరియు దేవుని కృప దైవికమైన స్వభావమును ఎలా నిర్మిస్తాయి?

చర్చాంశములు:

1. మీ సంస్కృతి సాఫల్యతను ఎలా నిర్వచిస్తుంది?
2. మీ సంఘము లేక పరిచర్య సాఫల్యతను ఎలా నిర్వచిస్తాయి?
3. మీ సంస్కృతి సాఫల్యతను నిర్వచించు విధానం, మీ సంఘము లేక పరిచర్య సాఫల్యతను నిర్వచించు విధానం మంచిదా లేక చెడ్డదా?
4. పరిచర్యలో సాఫల్యతకు ఉత్తమమైన తీర్పరి ఎవరు?
5. తీతుకు 1:7 నాయకుడు "నిందారహితుడై యుండవలెను. అతడు స్వేచ్ఛాపరుడును, ముక్కోపియు, మద్యపానియు, కొట్టువాడును, దుర్లాభము అపేక్షించువాడును కాకూడదు" అని బోధిస్తుంది.
6. సంఘములో లేక క్రైస్తవ పరిచర్యలో దీనికి భిన్నముగా ఉన్న నాయకులను మీరు చూశారా? అది సంఘము లేక పరిచర్య మీద ఎలా ప్రభావము చూపింది?
7. తరువాత తీతు 1:8 నాయకులను గురించి ఇలా చెబుతుంది, "అతిథిప్రియుడును, సజ్జన ప్రియుడును స్వస్థబుద్ధిగలవాడును, నీతిమంతుడును, పవిత్రుడును, ఆశానిగ్రహముగలవాడునైయుండవలెను."
8. సంఘములో ఇట్టి ఆదర్శముగల నాయకులను మీరు చూశారా? ఇది సంఘము లేక పరిచర్యను ఎలా ప్రభావితము చేసింది?
9. ఆత్మ ఫలమును, తీతు 1వ అధ్యాయములో నాయకుని అర్హతలను మీరు మనస్సులో ఉంచుకొనినప్పుడు, మీరు ఏ లక్షణములను బలపరచుకోవలసియున్నది?
10. మిమ్మును గురించి కఠినమైన విషయములను, అనగా మీరు ఎదగాలని ఇతరులు చూచు విషయములను, వినుటకు మీరు సిద్ధంగా ఉన్నారా?
11. మీరు అందుబాటులో ఉంటారు అని చెప్పగలరా; ఇతరులు మీతో నిజాయితీగా మాట్లాడగలరా? మీరు అందుబాటులో ఉండువారని మీ చుట్టూ ఉన్న ఇతరులు చెబుతారా?
12. మీరు ఇతరుల నుండి విమర్శలను ఎలా స్వీకరిస్తారు?
13. మీరు విమర్శలను సరిగా ఎదుర్కొనిన సమయమును లేక సరిగా ఎదుర్కోలేని సమయమును వివరించండి.
14. మీ జీవితంలో మీరు ఎదగవలసిన విషయములను గురించి నిజాయితీగా మీతో పంచుకున్నవారెవరైనా ఉన్నారా?
15. మీ వ్యక్తిగత స్వభావమునకు బలమును చేకూర్చు కొన్ని విభాగములు ఏవి?
16. మీ వ్యక్తిగత స్వభావములో కొన్ని బలహీనతలు ఏవి?
17. మీ బలముల విషయంలో తగ్గింపు కలిగి, ఆ బలములో ఎలా ముందుకు కొనసాగగలరు?
18. మీ వ్యక్తిగత స్వభావములోని బలహీనతలతో మీరు ఎలా వ్యవహరించగలరు?
19. మీరు మీ స్వభావములో ఎదుగుదలను చూచునట్లు మీరెదుర్కొనిన కొన్ని సవాళ్లు ఏవి?
20. మీరు సరియైన ప్రవర్తనను చూపుటలో విఫలమైన మీరెదుర్కొనిన కొన్ని సవాళ్లు ఏవి?

దేవుని సన్నిధి, శక్తి, వాగ్దనములు మరియు కృపను తరచుగా జ్ఞాపకము చేయుట కంటే నాయకుని జీవితంలో ప్రాముఖ్యమైనది మరొకటి లేదు. దేవుడు మీకిచ్చిన అతి గొప్ప బహుమానం మీ బైబిల్ తర్ఫీదు కాదు; దేవుడు మీకిచ్చిన అతి గొప్ప బహుమానం క్రమబద్ధమైన వేదాంతశాస్త్రం లేక మీ పరిచర్య పిలుపు కాదు. దేవుడు మీ కిచ్చిన అతి గొప్ప బహుమానం, ఆయన కుమారునిలో ఆయన తనను తాను అప్పగించుకొనుట.

1. ఈ విషయములను గురించి జ్ఞాపకము చేయుట మీ స్వభావములో దేవునితో సంబంధములో మిమ్మును ఎలా ఎదుగునట్లు చేస్తుంది?
2. దేవుని సన్నిధి, శక్తి, వాగ్దానములు, మరియు కృపను గురించి గుర్తుచేసుకొనుటకు మీ జీవితంలో ఏ మార్గములు ఉన్నాయి?
3. మీరు ఆత్మ ఫలములో ఎదుగునట్లు మీ జీవితంలో మీరు వీటిని ఎలా అనువర్తించుకోగలరు?

కార్యము చేయుటకు పిలుపు:

1. మీకు ఎవరూ లేకపోతే, ప్రవర్తనలో ఎదుగుటను గురించి మీరు తరచుగా మాట్లాడగల ఒక వ్యక్తిని కనుగొనండి. ఈ వ్యక్తి మిమ్మును నిలదీయువాడైయుండాలి, మీ ప్రవర్తనలో మీరు ఎదగవలసిన విషయములను వినుటకు కఠినమైనా చెప్పువానిగా ఉండాలి.
2. ఆ వ్యక్తి ఎవరో మీ సమూహమునకు చెప్పి, వారు మీ జీవితములోనికి మాట్లాడుట ఎలా ఉన్నదో వారికి తెలియజేయండి.
3. దైవికమైన స్వభావము విషయంలో మీరు వ్యక్తిగతంగా ఎలా ఎదగగలరో ఆలోచించండి. మీరు ఎదుగునట్లు సహాయము చేయుటలో మీ జీవితంలో ఏమి చేర్చగలరో ఒక ప్రణాళిక సిద్ధపరచి, దానిని వ్రాయండి. మీ అధ్యయన సమాజముతో వాటిని పంచుకొని, వారి ఫీడ్ బ్యాక్ అడగండి.